1. ปัจจัยความเสี่ยง

ในการประกอบธุรกิจพัฒนาอสังหาริมทรัพย์ของบริษัทฯ
สามารถประเมินปัจจัยความเสี่ยงที่อาจจะเกิดขึ้นและส่งผลกระทบต่อการดำเนินงานในอนาคต
ได้ดังนี้

1.  ความเสี่ยงจากการโอนบ้านให้แก่ลูกค้าล่าช้าในโครงการที่ซื้อหลักประกันหนี้ที่ไม่ก่อให้เกิดรายได้ของสถาบันการเงิน

ปัจจุบัน บริษัทฯ พัฒนาโครงการจากที่ดินที่ซื้อจากบุคคลทั่วไป
และที่ดินหรือโครงการบ้านจัดสรรที่อยู่ระหว่างพัฒนาซึ่งเป็นหลักประกันหนี้ที่ไม่ก่อให้เกิดรายได้ของสถาบันการเงิน
(NPL) และบรรษัทบริหารสินทรัพย์ไทย (บสท.)
ซึ่งโครงการที่บริษัทฯดำเนินการต่อจากสินทรัพย์ที่ได้จากการเป็นหลักประกันหนี้ที่ไม่ก่อให้เกิดรายได้ของสถาบันการเงินนี้
อาจก่อให้เกิดความเสี่ยงจากการโอนบ้านให้แก่ลูกค้าล่าช้า
หากบริษัทขายและก่อสร้างบ้านให้ลูกค้าได้เร็ว
แต่การโอนกรรมสิทธิ์ที่ดินจากผู้ประกอบการเดิมยังไม่แล้วเสร็จ
อันเนื่องจากความล่าช้าในการประนอมหนี้ของสถาบันการเงิน
ทำให้การโอนกรรมสิทธิ์ให้แก่ลูกค้าล่าช้า ทั้งนี้ ณ 31 ธันวาคม 2546 บริษัทฯ
มีโครงการที่อาจเกิดความเสี่ยงจากการโอนบ้านให้แก่ลูกค้าล่าช้า 1 โครงการ ซึ่งมีมูลค่าโครงการ
383 ล้านบาท คิดเป็นร้อยละ 4 ของมูลค่าโครงการรวมที่ดำเนินการในปัจจุบัน

2.  ความเสี่ยงในการสร้างบ้านพร้อมอยู่

บริษัทฯ มีนโยบายการสร้างบ้านพร้อมอยู่ ซึ่งเป็นกลยุทธ์ในการพัฒนาโครงการในบางทำเล
เพื่อตอบสนองความต้องการของลูกค้ากลุ่มที่ต้องการบ้านพร้อมอยู่
และเพิ่มศักยภาพการแข่งขันกับคู่แข่งอื่นในบริเวณพื้นที่โซนเดียวกัน
โดยส่วนใหญ่บ้านในโครงการบ้านพร้อมอยู่จะมีราคาค่อนข้างสูง และมีขนาดใหญ่
เนื่องจากอยู่ในบริเวณที่ถูกกำหนดพื้นที่สร้างบ้านโดยผังเมือง ดังนั้น
ผู้บริโภคในกลุ่มนี้จึงเป็นกลุ่มที่มีกำลังซื้อและพร้อมที่จะโอนได้ทันที โดยการสร้างบ้านพร้อมอยู่
ผู้ดำเนินโครงการจะต้องมีเงินทุนหมุนเวียนมากเพียงพอที่จะรองรับการสร้างบ้าน
เนื่องจากผู้ดำเนินโครงการต้องลงทุนในงานก่อสร้างก่อนที่จะเปิดขายบ้านได้ ดังนั้น บริษัทฯ
จึงต้องรับภาระต้นทุนการก่อสร้างบ้านพร้อมอยู่จนกว่าบ้านพร้อมอยู่นั้นจะขายได้
ต่างจากบ้านสั่งสร้างที่จะมีเงินดาวน์และเงินค่างวดงานจากลูกค้ามาเป็นเงินทุนหมุนเวียน ทั้งนี้
บริษัทฯ มีสัดส่วนการรับรู้รายได้จากบ้านพร้อมอยู่คิดเป็นร้อยละ 6 ของปี 2545 เป็นร้อยละ 18
ปี2546

อย่างไรก็ตาม บริษัทฯ มีความมั่นใจในความสามารถในการขายโครงการประเภทบ้านพร้อมอยู่
อันเนื่องจากหลักความระมัดระวังในการพิจารณาที่จะพัฒนาแต่ละโครงการได้มีการศึกษาและวิเคราะห์ตลาดโดยรวมแล้วเป็นอย่างดี
เพื่อให้ตรงกับช่องว่างทางการตลาดและสามารถตอบสนองความต้องการของผู้บริโภคได้ ทั้งนี้ ณ
วันที่ 31 ธันวาคม 2546 บริษัทฯ
มีโครงการที่เน้นการขายบ้านพร้อมอยู่ควบคู่กับบ้างสร้างก่อนขายในโซนใต้และโซนตะวันตกรวม 2
โครงการ มูลค่าโครงการรวม 778 ล้านบาท คิดเป็นร้อยละ 9
ของมูลค่าโครงการรวมทั้งหมดที่ดำเนินการในปัจจุบัน

3.  ความเสี่ยงจากความผันผวนของราคาวัสดุก่อสร้าง

บริษัทฯ เป็นผู้จัดหาวัสดุก่อสร้างหลักบางรายการสำหรับงานก่อสร้าง
เพื่อเป็นการควบคุมคุณภาพและมาตรฐานการผลิตให้เป็นไปตามที่กำหนด
โดยสั่งซื้อวัสดุตามจำนวนที่ต้องการใช้จริง เพื่อหลีกเลี่ยงปัญหาการจัดเก็บสินค้าคงคลัง
ในราคาสั่งซื้อตามราคาตลาด ณ วันสั่งซื้อสินค้า ไม่มีการทำสัญญาซื้อขายล่วงหน้า ทำให้บริษัทฯ
อาจมีความเสี่ยงจากการเปลี่ยนแปลงราคาวัสดุก่อสร้างได้
ซึ่งจะส่งผลกระทบต่อต้นทุนในการก่อสร้างบ้านในโครงการของบริษัทฯ บ้าง

อย่างไรก็ตาม จากการที่บริษัทฯ มีการวางแผนงานและประมาณการโครงการล่วงหน้า ทำให้บริษัทฯ
สามารถประมาณการความต้องการวัสดุก่อสร้างในอนาคตได้ (Material Requirement
Planning) ประกอบกับบริษัทฯ
มีหน่วยงานพัฒนาธุรกิจที่จะติดตามศึกษาและวิจัยแนวโน้มราคาวัสดุก่อสร้าง
โดยเจรจากับผู้ผลิตและผู้จัดจำหน่ายรายใหญ่เพื่อสอบถามราคาวัสดุก่อสร้างได้ล่วงหน้า บริษัทฯ
จึงสามารถคาดการณ์ราคาได้อย่างใกล้เคียง
และเป็นแนวทางในการควบคุมความเสี่ยงที่เกิดขึ้นได้ระดับหนึ่ง

  1.5 ผู้ถือหุ้นรายใหญ่มีอิทธิพลต่อการกำหนดนโยบายบริหาร

ณ วันที่ 31 ธันวาคม2546 กลุ่มตระกูลตันฑเทอดธรรม ซึ่งเป็นกลุ่มผู้ถือหุ้นรายใหญ่
(มีรายละเอียดในข้อ 8.2 ผู้ถือหุ้น) ถือหุ้นในบริษัทฯ คิดเป็นร้อยละ 79
ของทุนจดทะเบียนชำระแล้ว ของหุ้นที่จำหน่ายได้แล้วทั้งหมดของบริษัทฯ
ซึ่งสัดส่วนการถือหุ้นที่มากกว่า 3 ใน 4 ดังกล่าว ทำให้ผู้ถือหุ้นรายใหญ่นี้มีอำนาจในการควบคุมบริษัท
และมีอิทธิพลต่อการตัดสินใจของบริษัทในทุกเรื่องที่ต้องได้รับอนุมัติจากที่ประชุมผู้ถือหุ้น ดังนั้น
ผู้ถือหุ้นรายอื่นของบริษัทจึงมีความเสี่ยงจากการไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอให้ที่ประชุมผู้ถือหุ้นพิจารณา
นอกจากนี้
การถือหุ้นในลักษณะกระจุกตัวโดยผู้ถือหุ้นรายใหญ่นี้ยังทำให้โอกาสที่บริษัทจะถูกครอบงำกิจการ
โดยบุคคลอื่นไม่สามารถเกิดขึ้นได้โดยปราศจากการยินยอมของผู้ถือหุ้นรายใหญ่นี้
แม้ว่าผู้ถือหุ้นกลุ่มอื่นจะเห็นโอกาสที่จะทำให้มูลค่าของกิจการเพิ่มขึ้น